**PAKRUOJO JUOZO PAKALNIO MENŲ MOKYKLOS**

**DIREKTORĖS** **NIJOLĖS PUPINIENĖS**

**2022 METŲ VEIKLOS ATASKAITA**

**2023-01-** **20**

Pakruojis

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2022 m. mokyklai buvo baigiamieji 2019- 2022 m. strateginio plano įgyvendinimo metai. Šiuo laikotarpiu buvo siekiama šių tikslų:   1. Užtikrinti geras ugdymosi ir darbo sąlygas. 2. Įgyvendinti meno mokyklai keliamus edukacinius, techninius ir personalo reikalavimus.   Pirmojo tikslo uždaviniai ir priemonės didžiąja dalimi buvo įgyvendinami ankstesniais metais, veiklos tęsėsi ir 2022 metais. Baigti remonto darbai naujame pastate, įrengtos pamokoms, koncertams, renginiams, jaunimo veiklai erdvios, estetiškos patalpos, atitinkančios higienos reikalavimus. Pagal mokyklos galimybes atnaujinta mokyklos materialinė bazė, sudarytos sąlygos mokytojų inovatyviam darbui, bendravimui ir bendradarbiavimui. Pakruojo atviras jaunimo centras (PAJC), įsikūręs keturiose erdviose patalpose, savo veiklas vykdo ir fojė bei mokyklos koncertų ir šokių salėse. Įrengti dušai, kuriais gali naudotis centro lankytojai, mokiniai, darbuotojai. Atnaujinant mokyklos materialinę bazę, nupirkta trūkstamų baldų klasėms, salei, sumontuotos žaliuzės langams. Įrengtas jaukus mokytojų kambarys, artistų kambarys, mokinių poilsio zonos. Kad fortepijonas negadintų grindų dangos, įsigyti ir sumontuoti jo stumdymo vežimėliai- ratukai. Pasikeitus mokyklos pavadinimui, sukurtas naujas logotipas ir pakeista iškaba bei vėliava. 2022 metais mokytojų darbui papildomai įsigyti 3 kompiuteriai, spausdintuvas atviram jaunimo centrui, planšetė dailės klasei. Dabar visi mokytojai turi kompiuterius su interneto prieiga, gali juos naudoti darbe, pildyti TAMO dienyną, bendrauti su mokinių tėvais ar tarpusavyje, dalyvauti nuotoliniuose mokymuose, esant būtinybei vesti nuotolines pamokas.  2022 metų pagrindinis veiklos tikslas buvo įgyvendinti meno mokyklai keliamus edukacinius, techninius ir personalo reikalavimus.  Birželio mėnesį Pakruojo rajono tarybos posėdyje patvirtinti nauji mokyklos nuostatai, pagal kuriuos nuo rugsėjo 1 d. pakeistas mokyklos pavadinimas į Pakruojo Juozo Pakalnio menų mokyklą, numatytos naujos meninio ugdymo programos. Buvo parengtos, patvirtintos ir pradėtos įgyvendinti formalųjį švietimą papildančio ugdymo bei neformaliojo ugdymo šokio ir dailės programos, suformuotas šių programų įgyvendinimui tinkamos kvalifikacijos pedagoginis personalas. Dailės programai įgyvendinti dailės klasėms nupirktas kompiuteris, planšetė, baldai, sumontuotos paveikslų rėmų kabinimo sistemos. Šokių pamokoms nupirkti veidrodžiai salei, garso kolonėlė. Nuo rugsėjo 1 d. šokio būrelį pradėjo lankyti 8 mokiniai, dailės FŠPU programą- 10, dailės būrelį- 9, vizualinio meno būrelį- 5 mokiniai. Surengta mokytojo vizualinio meno paroda; šis mokytojas sukūrė ir naują menų mokyklos logotipą. Mokykloje eksponuojami dailės programos mokinių darbai, vyko rajono mokyklų dailės pleneras. Dailės mokytoja pakviesta vadovauti dailės mokyklinio brandos egzamino vertinimo komisijai. Dailės programos mokiniai ir jų mokytojai papuošė mokyklą kalėdiniam laikotarpiui.  Išplėstos mokinių saviraiškos galimybės. Muzikinių programų mokiniai gali papildomai rinktis dailės ar šokio būrelį. Jaunučių chorą, kuriame dainuoti mokosi apie 50 pradinukų, lanko ir dalis dailės programos mokinių. Mokykloje veikia įvairūs muzikiniai kolektyvai: kanklių, gitarų, smuikų ansambliai, mažųjų vokalinis ansamblis „Šypsenėlės“, vaikinų vokalinis ansamblis, mišrus kvartetas- šiuos kolektyvus lanko apie 50 mokinių. Papildomo instrumento arba vokalo pamokas pasirinko 30 mokinių.  Suaktyvėjo patirčių mainai tarp mokyklų.Mokykloje lankėsi Alytaus muzikos mokyklos kolektyvas. Su kolegomis diskutuota apie ugdymo sąlygas mokyklose, ugdymo programų diegimo galimybes. Mokykloje vykęs festivalis „Draugystės tiltai” buvo ir muzikos atlikimo pedagogų gerosios patirties mainai, kuriuose dalyvavo penkių Šiaulių apskrities mokyklų pedagogai. II respublikiniame instrumentinės muzikos festivalyje „Melodija iš...“, patirtimi dalijosi pedagogai iš devynių šalies muzikos ir meno mokyklų. Mokytojai savo kompetencijas kėlė ir seminaruose, paskaitose: įvairiuose kvalifikacijos kėlimo renginiuose bent kartą dalyvavo beveik visi pedagogai. Mokykloje vyko rajono mokyklų dailės pleneras, kurio metu savo patirtimi dalijosi dailės mokytojai. Mokykloje su edukaciniu koncertu lankėsi Pasvalio muzikos mokyklos ansamblis „Small Big Band“ ir grupė Linkuva Jazz. Pasirašytos bendradarbiavimo sutartys su Alytaus muzikos mokykla, Akmenės rajono meno mokykla, Kuršėnų meno mokykla, Radviliškio muzikos mokykla, Šiaulių I muzikos mokykla, Linkuvos kultūros centru.  Pakruojo atviro jaunimo centro (PAJC) komanda, siekdama kuo efektyvesnio darbo su jaunimu, rengė įvairius projektus, kurių įgyvendinimui sutelkė centro lankytojus ir savanorius. 2022 m. PAJC įgyvendino Jaunimo reikalų agentūros (JRA) finansuojamus projektus: atvirų jaunimo centrų dvimetį projektą "Tas ti iš Pakruoje 2022-23" ir mobilaus darbo projektą "Ko to? Ko vakar? 20-22". Įgyvendinti du Erasmus + programos projektai: O.N.L.I.N.E. (projekto partnerės Turkija, Rumunija, Ispanija, 35 PAJC lankytojai) ir "Lets be art", (projekto partneriai Ispanijos Besalu miestas, dalyvavo 27 jaunuoliai). Įgyvendinant šiuos projektus, 47 jaunuoliai aplankė projektų partnerių šalis. Suorganizuotos 3 stovyklos, kuriuose dalyvavo 80 jaunų žmonių (įtraukti jaunuoliai iš kaimiškų vietovių.) Per 2022 metus PAJC apsilankė 225 jaunuoliai, mobiliajame darbe dalyvavo108 jaunuoliai. Nuolat PAJC lankosi 20-30 jaunų žmonių. Pritrauktos lėšos: JRA projektai: 40 000 Eur., Šeimos stiprinimo programa: 3000 Eur. Visi trys jaunimo centro darbuotojai yra sertifikuoti jaunimo darbuotojai.  Mokytojai, siekdami kelti mokinių motyvaciją, juos rengė konkursams, festivaliams, skatino dalyvauti koncertuose, renginiuose. 2022 metais mokyklos pianistai, smuikininkai, vokalistai, akordeonininkai, kanklininkė dalyvavo 16-oje respublikinių konkursų, kuriuose iškovojo 19 laureatų vardų ar prizinių vietų. 12-oje festivalių dalyvavo apie 40 jaunųjų muzikantų, taip pat jaunučių choras (40 mokinių). Fortepijono ir smuiko mokytojos suorganizavo du respublikinius festivalius: pianistams- „Draugystės tiltai“, įvairių specialybių muzikantams- „Melodija iš...“ Pažymėtinas vokalinio terceto laimėtas Grand Prix M. Vaitkevičiaus dainų konkurse Vilniuje, taip pat šio terceto bei vaikinų ansamblio patekimas į „Dainų dainelės“ TV turą. I vietas konkursuose laimėjo trys pianistės, du akordeonininkai, vaikinų voklinis ansamblis, vokalinis tercetas, vokalistė, solfedžio dalyko mokinė; II vietas- du akordeonininkai, smuikininkė, vokalistė, III vietas- vokalistė, trys pianistės. Mokiniai buvo matomi rajono ir mokyklos koncertuose, renginiuose: 36-iuose renginiuose dalyvavo daugiau kaip pusė visų mokinių, 11 koncertų organizavo pati mokykla. Pažymėtini tradiciniai svarbiausi mokyklos organizuoti renginiai: koncertas Motinos dienai Pakruojo kultūros centre, projekto „Muzikiniai rudenys“ koncertas su Šiaulių orkestru „Camerata Solaris“, Advento vakaras, koncertai vaikų darželių ir „Žemynos“ progimnazijos auklėtiniams. 2022 metai buvo kompozitoriaus Juozo Pakalnio 110 metų jubiliejaus metai. Ta proga mokyklos mokiniai ir mokytojai dalyvavo ir koncertavo Pakruojo sinagogoje vykusiame renginyje „Krašto garbė. Asmenybės“, kuriame paminėtas ir kompozitorius J. Pakalnis. Mokykloje taip pat suorganizuotas J. Pakalnio pagerbimo renginys: skambėjo jo kūriniai, pristatytas jo gyvenimas ir kūryba, parengta dokumentų ekspozicija. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Meninio ugdymo programų diegimas mokykloje | Mokykloje, siekiančioje įgyvendinti viziją tapti meno mokykla, pradedamos vykdyti formalųjį švietimą papildančio meninio ugdymo (dailės, šokio) programos | Nuo 2022 m. rugsėjo 1 d. pagal dailės ir šokio programas pradeda mokytis bent po 8 mokinius. Juos moko atitinkantys reikalavimus pedagogai. Įrengtos dailės klasės, šokių salė | Parengtos šokių ir dailės formalųjį švietimą papildančio ugdymo ir neformaliojo ugdymo programos. Nuo rugsėjo 1 d. šokio būrelį lanko 8 mokiniai, dailės FŠPU programą- 10, dailės būrelį- 9, vizualinio meno būrelį- 5 mokiniai. Dėstančių mokytojų kvalifikacija atitinka reikalavimus. Dailės klasėms nupirkta naujų baldų, būtinos įrangos. Šokių pamokoms įsigyta garso kolonėlė, šokių salei nupirkti veidrodžiai, įrengtas mokytojo kabinetas. |
| 1.2. Patirčių mainų derinimas tarp mokyklų. | Mokytojų patirties sklaidos galimybės priimant kitų muzikos (meno) mokyklų mokytojus ar lankantis kitose analogiškose mokyklose | Įvykęs bent vienas patirties sklaidos susitikimas savo mokykloje, bent viena išvyka į susitikimą kitoje šalies muzikos (meno) mokykloje. Mokytojai parengė ar išklausė bent po 3 metodinius pranešimus. | Mokykloje įvyko metodinis susitikimas su Alytaus muzikos mokyklos kolektyvu. Mokyklos organizuotas festivalis „Draugystės tiltai”, kuriame dalyvavo 5 Šiaulių apskrities mokyklos, buvo ir pedagogų gerosios patirties mainai. II respublikiniame instrumentinės muzikos festivalyje „Melodija iš...“, patirtimi dalijosi pedagogai iš 9 šalies muzikos ir meno mokyklų. Kvalifikacijos kėlimo renginiuose dalyvavo visi mokyklos mokytojai. Dailės plenere dalyvavo 6 rajono mokyklų dailės mokytojai ir jų ugdytiniai. Pasirašytos bendradarbiavimo sutartys su 5  šalies muzikos ar meno mokyklomis. |
| 1.3. Mokinių konkursinės, koncertinės veiklos skatinimas ir aktyvinimas | Skatinti konkursuose, festivaliuose, koncertuose dalyvauti kuo daugiau įvairių specialybių mokinių. Pačioje mokykloje organizuoti tokius renginius | Respublikiniuose konkursuose, festivaliuose dalyvavo bent 15 mokinių, atstovaujančių ne mažiau kaip 4 specialybėms. Mokykloje suorganizuotas bent vienas respublikinis konkursas ar festivalis. Mokyklos organizuojamuose koncertuose, renginiuose dalyvavo bent pusė visų ugdytinių. | Mokiniai dalyvavo 16-oje respublikinių konkursų, kuriuose iškovota 19 laureatų vardų ar prizinių vietų. Konkursuose dalyvavo pianistai, smuikininkai, vokalistai, akordeonininkai, kanklininkė. 12-oje festivalių dalyvavo apie 40 jaunųjų muzikantų ir jaunučių choras (40 mokinių). Pati mokykla suorganizavo du respublikinius festivalius: pianistams- „Draugystės tiltai“, įvairių specialybių muzikantams- „Melodija iš...“. 36-iuose koncertuose, renginiuose dalyvavo daugiau kaip pusė visų mokyklos mokinių. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |
| 2.2. |  |
| 2.3. |  |
| 2.4. |  |
| 2.5. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| PAJC vykdomi Erasmus+ projektai | Dviejų Erasmus+ projektų veikloje dalyvavo 62 jaunuoliai, mokykloje lankėsi partneriai iš Turkijos, Rumunijos, Ispanijos, Pakruojo jaunimas buvo išvykęs į projektų susitikimus šiose šalyse. Jauni žmonės tobulino savo bendravimo, socialinius, kalbų vartojimo įgūdžius. |
| Naujų mokyklos nuostatų parengimas ir įteisinimas | Naujai parengti ir įteisinti mokyklos nuostatai įgalino Pakruojo Juozo Pakalnio menų mokyklos pavadinimo suteikimą, naujų meninio ugdymo programų diegimą. Sukurtas menų mokyklos logotipas, pagaminta iškaba ir vėliava. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3+ 4 |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4+ |
| 5.3. Lyderystės ir vadovavimo efektyvumas | 1□ 2□ 3+ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4+ |
| 5.5. Bendras įvertinimas (pažymimas vidurkis) | 1□ 2□ 3+ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai + |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| Lyderystės ugdymas |
| Kolektyvo bendravimo psichologiniai aspektai |